“เอเชีย” แดงเถือก! หลังราคาน้ำมันดิบร่วง 9% ฟาก นลท.เกาะติดสถานการณ์ “โควิด-19”
“เอเชีย” แดงเถือก! หลังราคาน้ำมันดิบร่วง 9% ฟาก นลท.เกาะติดสถานการณ์ “โควิด-19”
8 เม.ย. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อคืนนี้ โดยได้รับแรงกดดันจากราคาน้ำมันดิบ WTI ที่ร่วงลงกว่า 9% ขณะที่นักลงทุนยังคงจับตาสถานการณ์การระบาดของไวรัสโควิด-19 อย่างใกล้ชิด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,047.76 จุด เพิ่มขึ้น 97.58 จุด, +0.51%
ดัชนี SSE Composite ตลาดหุ้นจีนเปิดวันนี้ที่ 2,805.92 จุด ลดลง 14.84 จุด, -0.53%
ดัชนี HSI ตลาดหุ้นฮ่องกงเปิดวันนี้ที่ 24,191.32 จุด ลดลง 61.97 จุด, -0.26%
ดัชนี TAIEX ตลาดหุ้นไต้หวันเปิดวันนี้ที่ 10,010.64 จุด เพิ่มขึ้น 14.25 จุด, +0.14%
ดัชนี KOSPI ตลาดหุ้นเกาหลีใต้เปิดวันนี้ที่ 1,815.75 จุด ลดลง 7.85 จุด, -0.43%
ดัชนี FTSE STI ตลาดหุ้นสิงคโปร์เปิดวันนี้ที่ 2,528.31 จุด ลดลง 43.58 จุด, -1.69%
ดัชนี FBMKLCI ตลาดหุ้นมาเลเซียเปิดวันนี้ที่ 1,366.46 จุด ลดลง 3.46 จุด, -0.25%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,593.71 จุด ลดลง 56.30 จุด, -1.00%
ด้านราคาน้ำมันดิบ WTI ดิ่งลงกว่า 9% ภายหลังจากสำนักงานสารสนเทศด้านการพลังงานของรัฐบาลสหรัฐ (EIA) ได้ปรับลดคาดการณ์ราคาน้ำมันดิบ WTI และราคาน้ำมันดิบเบรนท์ ในปี 2563
ขณะเดียวกัน นักลงทุนจับตาแนวโน้มการออกมาตรการเยียวยาเศรษฐกิจรอบใหม่ของสหรัฐ โดยมีรายงานว่า เจ้าหน้าที่สภาคองเกรสกำลังหารือกันเกี่ยวกับมาตรการฟื้นฟูรอบที่ 4 ที่อาจจะมีมูลค่ากว่า 1 ล้านล้านดอลลาร์ เพื่อกระตุ้นเศรษฐกิจและให้ความช่วยเหลือพนักงานและบริษัทขนาดเล็กที่ได้รับผลกระทบจากการแพร่ระบาดของโควิด-19
ทั้งนี้ คณะกรรมการสุขภาพแห่งชาติของจีน (NHC) แถลงในวันนี้ว่า จีนมีผู้ติดเชื้อไวรัสโควิด-19 รายใหม่ เพิ่มขึ้น 62 ราย โดยในจำนวนผู้ติดเชื้อดังกล่าวมี 59 รายซึ่งเป็นผู้ติดเชื้อที่มาจากต่างประเทศ